《题玉笥山邓仙》
宋代·黄祁

百年萧渚旧风流，明府重拈此话头。
摘出涪翁诗里画，展开贺老鉴中秋。
天空地迥红尘少，月白风清古调幽。
莫遣双凫便飞去，试听欸乃在沧洲。

作者简介：黄祁，字希宋，清江（今江西樟树西南）人。早岁以能赋称，郡博士延入学宫，累举对策入高等，调高安簿。有《德庵类稿》三十卷等，已佚。明隆庆《临江府志》卷一二有传。今录诗二首。